آمریکا پرزیدنتی دونالد ترامپین، کئچید پروسه‌سی اوچون تخمینن 6.5 میلیون دو‌لار هدیه ییغدیغی اورتایا چیخدی.
آمریکا عمومی خیدمت‌لر موختاریتینه تقدیم ائدیلن رسمی سندلره گؤره، ترامپ و قروپونون، کئچید دؤورون‌دکی فعالیت‌لری اوچون 15 فوریه‌یه قدر 6.5 میلیون دو‌لارلیق هدیه توپلاندی.
"Trump for Americ" ​​آدلی تشکیلاتا ائدیلن باغیشلارین بؤیوک بؤلومونون، 8 نوامبردا کئچیریلن پرزیدنت سئچیم‌لری‌نین آردین‌دان رئاللاشماسی ایسه دقت چکدی.
سندلر، هدیه‌چی‌لرین آراسیندا اونلارلا شخص و شیرکتین یانیندا مالی و انرژی سکتورلاری‌نین ماراق‌لارینی ساوونان مختلیف قروپ‌لارین دا یئر آلدیغینی گؤستردی.
دونالد ترامپین کئچید قروپو، باغیش‌لاردا الده ائدیلن 6.5 میلیون دو‌لارلیق فینانسمانین تخمینن 4،6 میلیون دولارینی خرجله‌ییب.
بو خرجلمه‌نین یاریسینی، چالیشان‌لارا اؤدنن اؤدنیش‌لر و سیاحت خرجلری میدانا گتیردی.
آمریکا پرزیدنتی ترامپین پرزیدنت سئچیم‌لری اوچون ییغدیغی باغیشلارین مبلغی 400 میلیون دو‌لاری آشمیشدی.
ترامپین سورپریز بیر ظفرله مغلوب ائتدیگی دموکرات پارتی نامیزدی هیلاری کلینتون ایسه تخمینن 770 میلیون دو‌لار ییغمیشدی.
سئچیم کامپانیاسی اوچون کلینتون تخمینن 752 میلیون دو‌لار، ترامپ ایسه 382 میلیون دو‌لار خرجلمیشدی.
